Sony Dwi Kuncoro

Sony Dwi Kuncoro (lair Surabaya, Jawa Timur, 7 Juli 1984) iku juru main badminton saka Indonésia. Ing Olimpiadhe Athena 2004, putra pasangan Mochammad Sumadji lan Asmiati iki ngrebut medhali prunggu tunggal putra sawisé ngalahaké Boonsak Ponsana saka Thailand kanthi angka 15-11, 17-16.

Sony sabanjuré njuwarani Kajuwaraan Badminton Asia ing 11 September 2005 ngalahaké juru main Malaysia, Kuan Beng Hong.

Sony dadi tunggal kasiji ing tim Thomas Cup Indonésia.

 Lumakuné karir 
 Turnamèn utama 
RangkingAdon-adonTanggalPapanOlimpiade mangsa panas3TunggalOlimpiade mangsa panas 2004Athena, YunaniPiala Donya IBF2TunggalPiala Donya IBF 2007Kuala Lumpur, MalaysiaPiala Asia1Tunggal20021Tunggal20031Tunggal20052Tunggal2004

 Olimpiadhe mangsa panas 2004 

Sony Kuncoro main tunggal putra ing Olimpiadhe mangsa panas 2004, ngalahaké M. Roslin Hashim saka Malaysia lan Jim Ronny Andersen saka Nurwègen ing rong babak pisanan. Ing babak saprapat final, Sony Dwi Kuncoro ngalahaké Park Tae-sang saka Koréa 15-13, 15-4. Sony Dwi Kuncoro maju menyang babak semi final, nanging dikalahaké déning Shon Seung-mo saka Koréa 15-6, 9-15, 15-9. Ing parebutan medhali prunggu Sony mimpang lawan Boonsak Ponsana saka Thailand kanthi biji 15-11, 17-16.

 Piala Donya IBF 2007 
Sony nggayuh juwara loro ing Piala Donya IBF 2007 sawisé kalah saka Lin Dan kanthi rong sèt langsung ya iku 11-21 lan 20-22 ing Putra Stadium, Bukit Jalil, Malaysia.

 Prèstasi liyané 
Ing tanggal 23 September, 2007, Sony mimpangaké Taiwan Tarbuka sawisé ngalahaké Taufik Hidayat ing babak final kanthi skor 18-21, 21-6, 21-13. Sony uga kaping pidho mimpangaké medhali emas tunggal putra ing SEA Games (2003, 2005). Ing SEA Games 2007, Sony uga dadi anggota tim Indonésia mimpangaké medhali emas tim putra.

 Partisipasi ing tim Indonésia 
 Kaping 3 ing Sudirman Cup (2003, 2005, 2007)
 Kaping 3 ing Thomas Cup (2004, 2006, 2008)

 Réferènsi 

 Pranala njaba 

 BWF Player Profile 
 His profile in Republika Online
 Sony Dwi Kuncoro Harapan Baru Tunggal Pria Indonésia

Kategori:Atlet Indonésia
Kategori:Pamain badminton Indonésia
Kategori:Tokoh Surabaya